Andrass Thomsen, ungdómssamskipari hjá B36 og Margareth D. Djurhuus, rakstrarleiðari í Eik Banka Eik Banki og B36 hava gjørt stuðulsavtalu um ungdómsdeildina hjá felagnum. Avtalan inniber, at Eik stuðlar øllum gentu- og dreingjaliðunum í ungdómsdeildini hjá B36“ Tað er sera týdningarmikið, at eitt miðvíst arbeiði verður gjørt, fyri at tryggja teimum ungu góð kor at venja undir, samstundis sum at spæligleðin verður varveitt”, sigur Margareth D. Djurhuus, rakstrarleiðari í Eik í Tórshavn. Ein slík stuðulsavtala er í tráð við stuðulspolitikkin hjá Eik Banka, sum seinastu árini serliga hevur lagt seg eftir at stuðla ungum leikarum í feløgunum kring landið. Andrass Thomsen, ungdómssamskipari hjá B36 er eisini fegin um avtaluna:“ Vit í B36 leggja stóran dent á barna- og ungdómsarbeiðið í felagnum. Vit fegnast um, at Eik ynskir at stuðla hesum arbeiðnum, tí hetta er grundarsteinurin undir øllum virkseminum í felagnum.” Stuðulsavtalan er galdandi komandi tvey árini.